**DĖL PANEVĖŽIO RAJONO SAVIVALDYBĖS TARYBOS 2019 M. GRUODŽIO 6 D. SPRENDIMO NR. T-247 „DĖL VŠĮ PANEVĖŽIO RAJONO SAVIVALDYBĖS POLIKLINIKOS STEBĖTOJŲ TARYBOS SUDARYMO IR JOS DARBO REGLAMENTO PATVIRTINIMO“ PAKEITIMO**

2020 m. balandžio 2 d. Nr. T-projektas

Panevėžys

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Panevėžio rajono savivaldybės taryba n u s p r e n d ž i a:

 Pakeisti Panevėžio rajono savivaldybės tarybos 2019 m. gruodžio 6 d. sprendimo Nr. T-247 „Dėl VšĮ Panevėžio rajono savivaldybės poliklinikos stebėtojų tarybos sudarymo ir jos darbo reglamento patvirtinimo“ 1.3–1.4 papunkčius ir juos išdėstyti taip:

 „1.3. .....................................................................................................;

 1.4. ......................................................................................................“.

Renata Valantinienė

2020-03-20

**PANEVĖŽIO RAJONO SAVIVALDYBĖS ADMINISTRACIJOS**

**SAVIVALDYBĖS GYDYTOJA (VYR. SPECIALISTĖ)**

Panevėžio rajono savivaldybės tarybai

**AIŠKINAMASIS RAŠTAS DĖL SPRENDIMO „DĖL PANEVĖŽIO RAJONO SAVIVALDYBĖS TARYBOS 2019 M. GRUODŽIO 6 D. SPRENDIMO NR. T-247 „DĖL VŠĮ PANEVĖŽIO RAJONO SAVIVALDYBĖS POLIKLINIKOS STEBĖTOJŲ TARYBOS SUDARYMO IR JOS DARBO REGLAMENTO PATVIRTINIMO“ PAKEITIMO“ PROJEKTO**

2020 m. kovo 20 d.

Panevėžys

**Projekto rengimą paskatinusios priežastys.** Vadovaujamasi Lietuvos Respublikos viešųjų įstaigų įstatymo 9 str. 6 d., kurioje teigiama, kad viešosios įstaigos įstatuose gali būti numatytas ir kolegialus viešosios įstaigos valdymo organas, taip pat kiti kolegialūs organai. Kolegialūs viešosios įstaigos valdymo organai veikia pagal jų patvirtintus darbo reglamentus. VšĮ Panevėžio rajono savivaldybės poliklinikos įstatuose yra numatytas kolegialus organas – stebėtojų taryba, kuri turi būti sudaroma visuotinio dalininkų (savininko) susirinkimo sprendimu. Tokia susirinkimo funkcija numatyta Lietuvos Respublikos viešųjų įstaigų įstatymo 10 str. 1 d. 5 p.

 Be to, Lietuvos Respublikos sveikatos priežiūros įstaigų įstatyme numatyta, kad įstaigos privalo turėti stebėtojų tarybą, kuri yra patariamasis organas, sudaromas penkeriems metams. Stebėtojų taryba sudaroma iš dviejų įstaigos steigėjo (steigėjų) bendru sprendimu paskirtų atstovų, vieno savivaldybės, kurios teritorijoje yra įstaiga, tarybos paskirto tarybos nario, vieno savivaldybės, kurios teritorijoje yra įstaiga, tarybos paskirto visuomenės atstovo ir įstaigos sveikatos priežiūros specialistų profesinių sąjungų paskirto vieno atstovo. Į stebėtojų tarybą negali įeiti asmenys, kurie dirba įstaigos administracijoje, valstybinėje ar teritorinėje ligonių kasoje, taip pat sveikatos draudimo įmonėje.

Pakeistas Lietuvos Respublikos savivaldybių tarybų rinkimų įstatymo 91 straipsnis, kuris reglamentuoja pareigas, nesuderinamas su savivaldybės tarybos nario pareigomis, t. y. nuo 2020 m. vasario 1 d. įsigaliojusi nuostata, kad su savivaldybės tarybos nario pareigomis nesuderinamos tapo pareigos bet kurioje viešosios įstaigos arba bendrovės taryboje. Taigi, atsižvelgiant į Savivaldybės tarybos narių 2020 m. vasario 20 d. prašymus, kuriais jie atsisakė viešosios įstaigos Panevėžio rajono savivaldybės poliklinikos stebėtojų tarybos nario pareigų, siūloma sprendimo projektu pakeisti 1.3–1.4 papunkčius.

**Sprendimo projekto esmė ir tikslai.** Sprendimo projekto tikslas – sudaryti viešosios įstaigos Panevėžio rajono savivaldybės poliklinikos stebėtojų tarybą.

**Kokių pozityvių rezultatų laukiama.** Laukiami teigiami rezultatai – sudarius viešosios įstaigos Panevėžio rajono savivaldybės poliklinikos stebėtojų tarybą bus įgyvendintas Lietuvos Respublikos sveikatos priežiūros įstaigų įstatymo 33 str.

**Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta**. Nėra.

**Kokius galiojančius teisės aktus būtina pakeisti ar panaikinti, priėmus teikiamą projektą.** Nėra galiojančių teisės aktų, kuriuos būtina pakeisti ar panaikinti, priėmus teikiamą projektą.

**Reikiami paskaičiavimai, išlaidų sąmatos bei finansavimo šaltiniai, reikalingi sprendimui įgyvendinti**. Sprendimo įgyvendinimui lėšos nereikalingos.

**Kiti, sprendimo rengėjo nuomone, reikalingi paaiškinimai.** Sprendimo projektui nereikalingas antikorupcinis įvertinimas.

Savivaldybės gydytoja (vyr. specialistė) Renata Valantinienė